Document ID: /roh_data/filtered/fineweb-2-filterrobots_roh.jsonl.gz/34474

En la chapitala tirca Ankara èn almain 95 persunas mortas tar 2 explosiuns. Ulteriuras 200 persunas sajan blessadas, conferma la regenza tirca e discurra d'in act da terrur ch'è capità gist sper la staziun da viafier principala ad Ankara. Bleras persunas sa chattian anc sin staziuns intensivas en ospitals.
Erdogan annunzia investigaziuns diras
Il president tirc Recep Tayyip Erdogan ha sincerà da vulair sclerir svelt ils attentats dad. El condemneschia las attatgas che vulian rumper l’unitad, la solidaritad e la pasch en il pajais.
Las persunas sa radunavan per demonstrar per la pasch - ed encunter il cunflict da l'armada tirca cun ils Curds en la Tirchia dal sidost. Clamà a la demonstraziun avevan partidas sanestras e partidas pro curdas.
Svizra condolescha
Sper plirs auters stadis ha era la Svizra ha condolà uffizialmain a la Tirchia. Plirs represchentants da l’UE han appellà al pievel tirc da mussar l’unitad dal pajais.
Bleras unfrendas en il conflict
Ils ultimas mais è il conflict tranter la regenza tirca e las organisaziuns curdas s'intensivà. Dapi lura èn 160 schuldads tircs e 1'700 activists curds vegnids per la vita.
RR novitads 11:00